open-index/open-wikipedia-markdown huggingface dataset:
Sandra Mason

**Sandra Prunella Mason** (☆ 17 di yanüari 1949 na parokia di Saint Philip) ta un hurista i polítiko barbadiano. Desde 30 di novèmber 2021 e ta e promé presidente di Barbados.

## Biografia
Mason a studia lei i a bira e promé abogado femenino ku a wòrdu atmiti na 1975 na Korte di Barbados i despues a sirbi komo hues di e Tribunal di Apelashon di Barbados. Den añanan 90 el’a traha pa Nashonnan Uni i Caricom pa basta tempo. Entre 1992 i 1994, el a fungi tambe komo embahador di Barbados na Brasil, Chile, Colombia i Venezuela. Despues el a bira tambe e promé miembro femenino di e Korte Supremo di Barbados.

Na kuminsamentu di 2018, Mason a wòrdu nombrá ofisialmente komo Gobernador General di Barbados. Den e funshon aki el a representá Reina Elizabeth II den su ròl komo hefe di estado di Barbados. Na 2020, Promé Minister Mia Mottley a anunsiá ku e pais lo wòrdu transformá den un repúblika. Mason a keda eligí unánimamente komo e promé presidente di Barbados riba e nominashon konhunto di e promé minister i e lider di oposishon. El’a huramentá dia 30 di novèmber 2021, eksaktamente 55 aña despues di e deklarashon di independensia di e pais.
Paula-Mae Weekes

**Paula-Mae Weekes** (☆ 23 di desèmber 1958 na Port of Spain) ta un hurista i  polítiko trinitario i tabata e di seis presidente di Trinidad i Tobago di 2018 te 2023. E tabata e promé hende muhe komo hefe di estado na Trinidad i Tobago despues di Elizabeth II i e di dos presidente femenino di desendensia afrikano den kontinente Amerika despues di Ertha Pascal-Trouillot. Su susesor Christine Kangaloo ta presidente desde mart 2023.

## Biografia
Paula-Mae Weekes, kende tabata alumno na Bishop Anstey High School na Port of Spain, ta gradua den lei na University of the West Indies. Despues di kontinua su estudio na Hugh Wooding Law School (HWLS) e ta wòrdu atmiti na corte komo abogado na 1982.

Despues di un karera di diesun aña na Ministerio Públiko Weekes ta kuminsa su proprio bufete na 1993. Ela fungi algun tempu komo dosente di HWLS. Na 1996 e ta wòrdu nombrá huez i miembro di e divishon kriminal, birando e di sinku huez femenino di e Corte Supremo di Trinidad i Tobago.

Dia 5 di januari 2018 e partido na mando, People's National Movement (PNM) di premier Keith Rowley, a nomina Weekes komo kandidato presidensial pa sigui Anthony Carmona. Su kandidatura ta wordu bon risibi entre analistanan politiko, mientras United National Congress (UNC), partido den oposicion, ta keda sin hasi contra-proposicion sosteniendo su nominacion. Ku esaki Weekes a keda outomatikamente skogi komo presidente i e votacion den parlamento a keda kansela. Su termino di sinku aña a kuminsa dia 19 di mart 2018.
Arkeologia

**Arkeologia** ta e siensia di pasado humano, tantu antiguo komo mas resien, a base di restunan material. Arkeologia ta analisá restunan físiko ku sosiedatnan di pasado a laga pa desaroyá un komprendementu amplio di kulturanan humano antaño. 

Tal restunan, en espesial e ophetonan di utilidat (artefaktonan) fabriká pa hende, ta wòrdu enkontrá durante ekskavashonnan. E investigashon sientífiko ta konserni tanto e restunan komo e konteksto den kual na ta wòrdu enkontra. E restunan por inkluí monedanan bieu, hermentnan, edifisio i inskripshonnan. Arkeólogonan, esta personanan ku ta studia arkeologia, ta usa e restunan aki pa komprende kon hende tabata biba.

Normalmente e ta wòrdu konsiderá un disiplina akadémiko independiente, pero tambe por wòrdu klasifiká komo parti di antropologia, historia òf geografia.

## Tipo di arkeologia
Investigashon arkeológiko ta tuma lugá ambos riba kampo komo den laboratorio, i arkeologia ta abarká numeroso supkampo. Mayoria Arkeólogo ta enfoká riba un region òf área temátiko pa desaroyá ekspertisio spesialisá. 

Entre e supkamponan ku ta ekspandé ta arkeologia eksperimental, ku ta rekonstruí teknologia i praktinan antiguo, manera produkshon di glas òf téknika tradishonal di brou serbes. Algun ramo ta enfoká riba kategoria spesífiko di restunan, inkluyendo restunan humano (bioarkeologia), restunan di bestia (zooarkeologia), material di mata antiguo (paleo-etnobotanika), i hèrmènt di piedra (análisis lítiko). Otronan ta spesialisá den teknologia ku ta wòrdu usá pa lokalisá, mapa òf analisá sitio. Arkeologia supakuatiko ta analisá evidensia di aktividat humano antaño hañá bou'i awa òf kant'i kosta.

Un komponente klave di e disiplina di Arkeologia ta Maneho di Rekurso  Kultural (*Cultural Resource Managemant*, CRM), e sektor responsabel pa garantisá ku trabou arkeológiko ta kumpli ku regulashon nashonal i regional pa loketa trata protekshon di herensia kultural.

## Legislashon
### Tratado di Malta

## Mira tambe
* Antonius van Koolwijk
Monarkia

**Monarkia**  (griego: μόνος, (solo) i ἄρχειν, (dominio) ta un forma di gobierno, unda un persona, e monarka, ta hefe di estado pa bida o te abdicacion. E legitimidad politico y autoridad di e monarka por varia di restringi y mas bien simbolico (monarkia constitucional), te totalmente autocratico (monarkia apsoluto), y por expande crusando e dominio di e podernan ehecutivo, legislativo y hudicial. Den tempo antiguo e contrapartido di monarkia tabata regulacion estatal y aristocracia. E contrapartido di monarkia awendia ta republica (latin: 'res publica', d.i. 'asuntu, públiko'), un forma di gobierno unda e poder total ta ser encarga pa un tempo limita na un of mas persona cu no tin titulo di monarka. Den un monarkia e liderato ta hereditario, excepto na Malasia i Ciudad Vaticano. 

Algun titulo uza pa un monarka ta rey, reina, emperador, farao, csar, shah, emir i sultan.

## Mira tambe
* Monarkia constitucional
Cas Real (Reino Hulandes)

**Cas Real** den Reino Hulandes ta e parti di e famia real cu ta cualifica pa subi e trono y cu ta resorta bou di responsabilidad ministerial.

## Miembro
Den Reino Hulandes e monarkia ta un funcion constitucional y ta cay bou di e Constitucion di Hulanda (*grondwet*). Pesey ta haci distincion entre miembronan di e Cas Real y miembronan di e famia real. 

E ley *Wet lidmaatschap koninklijk huis* ta stipula kende ta miembro di e Cas Real. E rey of reina di Hulanda (hefe di estado) ta encabesa e Cas Real. Demas miembro ta e personanan cu segun constitucion ta sucesor di e monarka y ta cualifica como su famia den prome o di dos grado, incluyendo e hefe di estado cu a abdica. Tambe tur casa di e personanan aki ta miembro di e Cas Real.

Miembronan actual ta:
# Rey Willem-Alexander, e yiu mayor di Reina Beatrix
# Reina Máxima, casa di e rey
# Princesa Amalia, e yiu mayor di e rey y reina
# Princesa Alexia, e di dos yiu di e rey y reina
# Princesa Ariane, e yiu mas jong di e rey y reina
# Beatrix di Hulanda, antes Reina Beatrix
# Prins Constantijn, di tres y yiu menor di Reina Beatrix y prins Claus
# Princesa Laurentien, casa di Principe Constantijn
# Princesa Margriet, ruman di Reina Beatrix (aki a haci un excepcion ora a revisa e ley)
# Pieter van Vollenhoven, casa di princesa Margriet
Papa Francisco

**Papa Francisco**, latin: Franciscus; nomber secular **Jorge Mario Bergoglio** (☆ 17 di december 1936 na Buenos Aires – 21 di aprel 2025) tabata e di 266 papa di e Iglesia Catolico Romano. Como tal e tabata lider di e iglesia, obispo di Roma y monarca soberano di Ciudad Vaticano. El a scoge e nomber Francisco pa honra San Francisco di Assisi, e "*homber pa hende pober*". Papa Francisco tabatin nacionalidad argentino y tabata tanto e prome hesuita como prome persona di continente Americano y di hemisferio sur pa bira papa. Despues di cinco rondo di votacion el a keda elegi dia 13 di maart 2013 como sucesor di Benedictus XVI, ken a renuncia dia 28 di februari 2013. Di 1998 te su eleccion como papa, Francisco tabata arsobispo di Buenos Aires.

## Fayecimento
Papa Francisco a fayece dia 21 di april 2025 pa 7:35 a.m. na edad di 88 aña. Su ultimo presentacion publico tabata un dia prome, riba diadomingo di Pasco Grandi, ora el a pronuncia e bendicion *urbi et orbi* den su discurso for di e balcon di Basilica di San Pedro na Plasa di San Pedro, aunke ‘cu un bos zwak’. Pa algun tempo e tabata sufri di un quebrante di salud y entre 14 di februari y 23 di maart 2025 tabata interna den hospital cu pulmonia dobel.
Sharelly Emanuelson

**Sharelly Emanuelson** (Kòrsou, 1986) ta un sineasta i artista mediatiko di Kòrsou.

## Bida
Sharelly Emanuelson a nase na Kòrsou i a lanta na Kòrsou i Aruba. Na Hulanda e ta optené un bachelor den media oudiovisual na Hogeschool voor de Kunsten Utrecht i un master den investigashon artistiko na Akademia Real na Den Haag. Aktualmente e ta hasiendo investigashon etnográfiko pa su doktorado komo parti di e programa di investigashon karibense *Island(er)s at the Helm*, ku ta wòrdu finansiá pa *Nederlandse Organisatie voor Wetenschappelijk Onderzoek* (NWO). 

Emanuelson ta usa pelíkula, video, instalashon i fotografia komo media pa ekspresá i komuniká su pensamentu, eksperiensia i sentimentunan ront di kultura, herensia, restunan kolonial, komportashon i relashonnan den bida diario. Den su obranan e ta investigá loke e ta sinti i opservá komo persona karibense. Su instalashon, pelíkula i dokumentarionan a wòrdu pasá na varios festival, inkluyendo Curaçao IFFR 2018, Trinidad filmfestival 2019, New York Children filmfestival 2018, Silicon Valley African Film Festival 2018, Cinélatino, 31èmes Rencontres de Toulouse 2018 en CaribbeanlinkedV 2018.

Na 2020 riba enkargo di Festival di Sine di Hulanda (*Nederlands Film Festival*) i Instituto hulandes pa Imagen i Oudio (*Nederlands Instituut voor Beeld en Geluid*) Emanuelson a skirbi e ensayo titulá *The Unintended Audience*. Na 2022 Rijksmuseum Amsterdam a ekshibí su obranan fotografiko tokante e relashon entre hende i nan ambiente den lus di e kambio di klima na Hulanda i e teritorio karibense di Reino Hulandes. Na 2023 un instalashon grandi di video di Emanuelson tabata ekshibí na Museo di Arte Kontemporáneo na Taipei (MOCA Taipei).

## Premio
* Premio di publiko na Africa in the Picture film festival (2012, pa e dokumentario *Su Solo i Playanan*).
* Premio Master di Akademia Real (2014)
* Black Achievement Spotlight-award (2018)
* Premio di publiko pa arte visual di De Volkskrant (2020, pa e instalashon *En mi pais*)
* Premio Charlotte Köhler pa arte visual (2020)
 
## Obra
### Pelíkula
* *E leyenda di buchi fil* (2008)
* *After the Berlin wall: Vienna* (2009)
* *Su Solo I Playanan* (2010)
* *Moments* (2013)
* *Mighty Lords Kings and Queens* (2014)
* *15 Min* (2017)
* *Juni* (2018)
* *Welterusten Papa* (2018)
* *Yamada* (2018)
* *Zo Vrij Als Een Vogel* (2019)

### Instalashon
* *Hidden Transcript* (2014)
* *Doh Mix Me Up* (2015)
* *Siudadanos* (2015)
* *En Mi Pais* (2020)
* *Teduki Nobo* (2020)
Bruce Gilley

**Bruce Gilley** (☆ 21 di yüli 1966) ta profesor di siensia polítiko na Portland State University na Merka. Gilley a risibí atenshon internashonal, pero tambe un avalancha di krítika pa su artíkulo kontroversial "E Kaso pa Kolonialismo", publiká den un edishon den e revista sientífiko 'The Third World Quartet' na 2017. Diessinku miembro di e direktiva di e revista a retirá pa motibu di e artíkulo di Gilley.

## Biografia
Gilley a optené e grado bachelor den ekonomia i relashonnan internashonal na Universidat di Toronto na 1988. Di 1989 te 1991 e tabata bekado akadémiko na Universidat di Oxford, unda na 1991 ela risibí e grado di maestria di filosofia den ekonomia.

For di 1992 na 2002 el a traha komo reportero na Hong Kong skirbiendo pa e korant "Eastern Express" i despues pa e revista "Far Eastern Economic Revue". Ela revelá e transferensia ilisito di teknologia por parti di un profesor di Universidat di Stanford na e ehérsito di China.

Gilley a studia di 2004 na 2006 na Universidat di Princeton, unda ela risibí su doktorado den siensia polítiko na 2007. Na 2006 den su artíkulo "*The meaning and measure of state legitimacy: results for 72 countries"* Gilley a introdusí un medida multidimenshonal i kuantitativo nobo pa e konsepto kualitativo di legitimidat polítiko. Su obra mientrastanto a expande na otro akademiko i a ser adaptá pa regionnan spesífiko manera Latinoamérika i Oropa. Gilley mes a aktualisá su obra añadiendo mas dato empíriko.

### E Kaso pa Kolonialismo
E artíkulo *The Case for Colonialism* a ser publiká na 2017 en pugna ku e rekomendashon di esunnan ku a revisá su kontenido. Segun Gilley, kolonialismo ta tantu ophetivamente benefisioso (su bentahanan ta surpasa su desbentahanan) komo suphetivamente legitimo (aseptá pa grandi parti di e poblashon lokal). E artíkulo tabata kontroversial pa su argumento i despues pa su halamentu atras. Na 2022, Gilley ta kontesta su krítikonan ku un di dos artíkulo titulá *The Case for Colonialism: A Response to My Critics*.

## Selekshon di publikashon
* *Tiger on the Brink: Jiang Zemin and China's New Elite*. University of California Press, 1998.
* *Model Rebels: The Rise and Fall of China's Richest Village*. University of California Press, 2001.
* *China's New Rulers: The Secret Files*. New York Review of Books, New York, 2003. (With Andrew Nathan)
* *China's Democratic Future: How It Will Happen and Where It Will Lead*. Columbia University Press, 2004.
* *The Right to Rule: How States Win and Lose Legitimacy*. Columbia University Press, 2009.
* *The Nature of Asian Politics*. Cambridge University Press, 2014.
* *The Last Imperialist: Sir Alan Burns's Epic Defense of the British Empire*. Regnery Gateway, 2021.
* *In Defense of German Colonialism: And How Its Critics Empowered Nazis, Communists, and the Enemies of the West*. Regnery Gateway, 2022.

## Link eksterno
* 
* Video of lecture "The Case for Colonialism" at Texas Tech University, 2018. (text)
Anne-Marie Braafheid

**Anne-Marie Braafheid** (☆ 7 di desèmber 1947 na Paramaribo) ta un eks-edukador, modelo i aktris di Kòrsou. Na 1968 e tabata e promé konkursante di koló pa titulá promé finalista (*runner-up*) den e kompetensia di beyesa Miss Universo i e di dos, despues di Evelyn Miot di Haiti na 1962, pa klasifiká entre e 15 finalista. Braafheid ta e promé konkursante di Kòrsou ku a sali finalista i den top sinku di Miss Universo.

## Biografia
Anne-Marie Braafheid a nasé na 1949 na Paramaribo di mayornan sürnameño, Gilly Braafheid i Lillian Rier. Na edat di tres aña el a muda pa Kòrsou. E tin dos ruman muhé i 5 ruman hòmber i tabata alumno di Maria Immaculata Lyceum. Despues di kaba su estudio pa maestro di skol el a inisiá na 1966 su karera na Helfrichschool. Braafheid tabata desde un edat hoben aktivo den teatro i tabata gusta modelahe, baila i ballet, spesialmente jazz ballet.

Na yüni 1968 Anne-Marie Braafheid ta sali e ganadó máksimo entre e seis kandidato di e konkurso di beyesa di Miss Kòrsou, na kual el a partisipa bou di e título di Miss InterContinental. Apenas un luna despues, e ta representa su isla na e sertámen di beyesa mundial di Miss Universo na Miami, unda e ta klasifiká entre e 15 finalista i den e buèlta final ta sali promé finalista di Miss Universo. Ku esaki Braafheid a marka historia komo e promé hende muhé di koló ku ta runner-up di Miss Universo i a haña hopi rekonosimentu internashonalmente, entre otro ku un seshon spesial den e revista afroamerikano "Ebony".  

Durante e aña di su título el a hasi giro na varios pais, entre otro na Oropa, fungiendo tambe komo embahador di Kòrsou. Inisio di añanan 1970 e ta establesé na Milano unda el a traha te 1975 komo modelo pa varios kas di moda. Komo aktris el a hunga un papel den e seri di televishon italiano "Hungando golf un mainta" (*Giocando a golf una mattina*, 1969) i e pelíkula "Ku bo mannan riba mi kurpa" (*Le tue mani sul mio corpo*, 1970). Despues di regresa Kòrsou e ta lanta un skol di modelahe, Starmodels, dunando les den pasarela i coreografia. Durante dékada 1980 e tabata enbolbí ku shownan di moda na Kòrsou, Boneiru i Aruba. El a sigui aktivo den teatro i tabata forma parti di entre otro e grupo di teatro "Ankrá na otro". Bou di direkshon di Henk van Ulsen, John Leerdam i otronan el a partisipa den diferente produkshon ku presentashon na e Islanan ABC i Hulanda, manera "Seis den Un" (1990), "Hot Flashes" (1993) i "Afterparty" (2009). E tabata ko-outor di e obra "Bon Kurpa" i a aktua den a telenovela "Publisidat Femenino".

Na 1977 Braafheid a kasa ku Stanley Brown, aktivista revolushonario kende a fayesé na 2022. Huntu nan tin un yu muhé.

## Mira tambe
* Gabriela dos Santos
Federacion di Trahadornan di Aruba

**Federacion di Trahadornan di Aruba** of **FTA** ta un sindicato general pa trahadornan di sectornan liga na gremio empresarial di Aruba. E federacion ta conoci como un di e sindicatonan mas grandi di Aruba.

## Historia
FTA a wordo funda dia 30 di juli 1964 pa fungi como federacion sindical pa  contratistanan activo riba tereno di refineria Lago, trahadornan di construccion y di Aruba Chemical Industries (ACI), fabrica chemico na Barcadera. Fundador y prome presidente tabata F.L. (Wijkie) Maduro. 

## Structura
FTA tin su sede na Bernardstraat 23, San Nicolas, unda su Centro di Formacion (CENFOR) tambe ta ubica. CENFOR ta duna curso y workshops na e shopsteward y delegadonan di e sindicato. E presidente actual ta Hosé Figaroa. E sindicato ta afilia na e Confederacion Internacional di Sindicatonan (ITUC). 

## Lista di Presidente
* Wijkie Maduro (1964-1969)
* Clarence Richardson (1969-1981)
* Erwin Bito (1981-1983)
* Anselmo Pontilius (1983-2009)
* Rudy Geerman (2009-2021)
* Hosé Figaroa (2021-presente)
Bandera di Antias Hulandes

**Bandera di Antias Hulandes** tabata e bandera nashonal di Antias Hulandes di 19 di novèmber 1959 te ku 9 di òktober 2010. Su kolónan korá, blanku i blou ta referí na e bandera di Hulanda. E bandera ta konsistí di un fèlt blanku ku meimei riba dje un banchi vertikal koló korá i riba esaki un banchi horizontal koló blou. Na e lugá unda e banchinan ta krusa otro tabatin te aña 1986 seis streya (e di seis streya tabata Aruba) i despues di 1986 sinku streya. Nan ta representa e sinku isla (grandi) di eks-Antias Hulandes: Boneiru, Kòrsou, Saba, Sint Eustatius i Sint Maarten.

## Koló

## Mira tambe
* Bandera di Aruba
* Bandera di Boneiru
* Bandera di Kòrsou
Watamula

**Watamula** ta e zona mas nort di Bandabou na e isla di Kòrsou. Segun su habitantenan e ta e lugá unda e isla ta hala rosea. Kousa di esaki ta e estado poroso di e baranka i restunan di koral, mientras e olanan ta supla e bientu dor di e piedranan. Dilanti di e kosta di Watamula tin un di e refnan mas bunita di Kòrsou. Aki tres koriente di laman ta topa otro den un boka unda e awa ta mula, di kual a bin e nòmber Watamula (derivá di e palabra hulandes *watermolen*).

Na banda ta situá e Parke Nashonal Shete Boka, ku ta alkansabel via e kaminda pa Westpunt. Un tiki mas pasùit ta haya e punto mas west di e isla i e pueblo di piskadó ku mesun nòmber.
Pauletta

**Pauletta** por referi na:

## Hende

* Ana-Maria Pauletta (1978), polítiko di Kòrsou
* Hubertson Pauletta (1989), futbolista yu di Kòrsou
* Lacey Pauletta (1988), futbolista boneriano
Henriquez

**Henriquez** por referí na:

## Hende

* Carl Henriquez (1979), hisadó di peso y atleta olimpico
* Denis Henriquez (1945), outor 
* Lily Clarisa Henriquez (1971), artista di spoken word, poeta, outor i kantoutor
* Nadi Henriquez (1879-1960), komersiante i empresario 
* Oscar Henriquez (1926-2018), polítiko, gobernante i empresario

* Bunchi Römer-Henriquez, papiamentista
* Carmita Henriquez-Hernandez (1922-2003), trahadó di popchi folklóriko; su yu:
**Jeanne Henriquez (1946), historiadó, feminista i aktivista 
* Emely Henriquez (1946-2001), edukadó i aktivista
* May Henriquez (1915-1999), eskultor i eskritor 
* Rebecca Cohen Henriquez (1864-1935), feminista i ikono sosial i kultural

## Otro
* Edifisio Henriquez, monumento situá na Schelpstraat 36/38, Oranjestad, Aruba
Piet Emmer

**Pieter Cornelis (Piet) Emmer** (☆  17 di òktober 1944 na Haarlem) ta un historiadó hulandes. E ta konsiderá di ta spesialista riba tereno di sklabitut i imigrashon.

Emmer a promove na 1974 ku e disertashon "Inglatera, Hulanda, Afrika i trafikashon di katibu den siglo XIX". Na 1991 ela bira profesor na Universidat di Leiden ku e tarea di instrukshon *Ekspanshon oropeo i migrashon*. Su buki mas famoso ta *Trafikashon hulandes di katibu 1500-1850*. Na aña 2009 ela bai ku emeritado.

Den e debate públiko tokante e trafikashon hulandes di katibu Emmer ta tuma un posishon relativá. Den su publikashonnan e ta enfoká riba e papel ku e habitantenan di e kontinente afrikano tabatin den e trafikashon transatlántiko di katibu.

Na 2013 den un artíkulo den korant Trouw el a skirbi ku e katibunan no semper tabata pasa malu manera presentá antes pa e abolishonistanan. E doñonan di katibu (por ehèmpel direktor i bombanan di plantashon) tabata reservá ku kastigu i violashon korporal pa no riska un konflikto ku e katibunan en bista di e posibel konsekuensianan.

Di vez en kuando e investigashon di Emmer di e pasado hulandes di sklabitut ta enkontra resistensia. Su buki tokante e historia di sklabitut a risibí krítika di e Plataforma Nashonal di Pasado di Sklabitut. Un di e opheshonnan tabata ku Emmer ta estimá e partisipashon di Repúblika hulandes den e trafikashon transatlántiko di katibu na 5%. Tambe su deklarashon ku ayudo di desaroyo ta inkompatible ku desaroyo a kousa sensashon.  

## Selekshon di publikashon
* H.W. van den Doel, P.C. Emmer & H.Ph. Vogel: *Nederland en de nieuwe wereld*. Utrecht, Spectrum, 1992. 
* Hrsg. von Piet C. Emmer & Manfred Mimler: *Wirtschaft und Handel der Kolonialreiche*. München, Beck, 1988. 
* P.C. Emmer: *De Nederlandse slavenhandel 1500-1850*. Amsterdam, De Arbeiderspers, 2000. 2e uitgebr. druk, 2003. 
* Piet Emmer & Hans Wansink: *Wegsturen of binnenlaten?*. Amsterdam, De Arbeiderspers, 2005. 
* *Atlantisch avontuur. De Lage Landen, Frankrijk en de expansie naar het westen, 1500-1800*. Onder red. van Piet Emmer, Henk den Heijer, Louis Sicking. Zutphen, Walburg Pers, 2010. 
* Piet Emmer & Jos Gommans: *Rijk aan de rand van de wereld. De geschiedenis van Nederland overzee 1600-1800*. Amsterdam, Bert Bakker, 2012. 
* Piet Emmer: *Het zwart-witdenken voorbij. Een bijdrage aan de discussie over kolonialisme, slavernij en migratie*. Amsterdam, Nieuw Amsterdam, 2018. 
* P.C. Emmer: *Geschiedenis van de Nederlandse slavenhandel*. Amsterdam, Nieuw Amsterdam, 2019

## Link eksterno
* Página di Universidat di Leiden, ku ta un lista di publicacionnan
* Vishon, komandante di su obranan, Biblioteka Real di Hulanda
Tim nashonal di beisbòl hulandes

E **tim nashonal di beisbòl hulandes**, tambe konosí komo "**Tim di Reino**" of "**Koninkrijksteam**" i internashonalmente komo "**Team Kingdom of the Netherlands**", ta e ekipo di beisbòl maskulino di Reino Hulandes. E tim ta resortá bou di responsabilidat di e federashon KNBSB (abreviashon di *Koninklijke Nederlandse Baseball en Softball Bond*). 

E ekipo hulandes di beisbòl ta e ekipo mas eksitoso di Oropa. Partisipando na e Kampeonato Oropeo di Beisbol na 32 okashon ela sa di fiha riba su nòmber e rekord di kampeon (24 okashon) i a sali tambe promé finalista (9 okashon). E ta okupá posishon uno den e ranking oropeo i posishon nuebe den ranking mundial di World Baseball Softball Confederation (WBSCE).

Bou di KNBSB tambe ta resortá timnan di Reino den kategoria: beisbol maskulino U-18 (te edat di 18 aña), sòftbòl femenino i sòftbòl femenino U-18. 

## Komposishon
Notable ta ku un gran mayoria di e miembronan di e tim ta prosedente di Aruba i Kòrsou i Sint Maarten, unda beisbòl ta un tradishon deportivo mas fuerte ku na Hulanda. Antes kada pais di reino tabatin su propio tim; e.o. Antias Hulandes a partisipa 12 okashon na Kopa Mundial di Beisbòl entre 1952 i 1971. Varios pelotero di e parti karibense di reino ta hunga den Major League Baseball i ultimo añanan a forma parti di e tim nashonal hulandes na enkuentronan internashonal, entre nan:
*  Xander Bogaerts
*  Calvin Maduro
*  Shairon Martis
*  Jurickson Profar
*  Jonathan Schoop
*  Sharlon Schoop
*  Franklin van Gurp

Desde 2013 e selekshon hulandes ta konosí komo e "tim di reino" (*Koninkrijksteam*).

## Kampeonato
### Weganan Olímpiko


: * Beisbol tabata un deporte di demonstrashon
: Na 2020 no a partisipa 

### Kampeonato Mundial


: *  Kampeonato Mundial na Cuba.
: No a partisipa na e edishonnan promé ku aña 1970, i na 1971, 1972, 1973 (na Nicaragua) i 1974

### World Baseball Classic
Den World Baseball Classic edishon 2026, e tim, bou di coach Andruw Jones, a keda eliminá den e promé ronda despues di a pèrdè tres di e kuater wega di su grupo.

### Kampeonato oropeo

: * Na 1954, 1955 i 1967 no a partisipa.

### WBSC Premier 12

## Link eksterno
*KNBSB - Página ofisial
*baseball-worldcup.com - Perfil
Gabriela dos Santos

**Gabriëla Pereira dos Santos** (☆ 28 di mart 2002 na Willemstad) ta un modelo i reina di beyesa kurasoleño, ku a wòrdu koroná Miss Kòrsou na 2022. Representando Kòrsou den e sertámen di Miss Universo 2022 e ta klasifiká entre e top sinku finalista.

## Bida
Dia 28 di mei 2022 Dos Santos a sali ganadó entre e tres kandidata pa elekshon di Miss Universo Kòrsou 2022. Na yanüari 2023, despues di rekuperá di COVID-19, el a representá su isla na e di 71 edishon di e sertámen di Miss Universo na New Orleans (Merka) i ta finalisá como un di e top sinku finalista entre 83 konkursante. Despues di Anne-Marie Braafheid (1969) i Verna Vasquez (1997) e ta e di tres Miss Kòrsou ku a avansá te den top sinku di Miss Universo. 

Na 2019 Dos Santos tabata fundadó di e Light4Change, un organisashon sin lukro pa konsientisashon di hubentut kontra pestermentu via internet. Ademas di duna un man pa otro hende logra alkansa nan potensial, e gusta modelahe, biahamentu i naturalesa.
Boston Red Sox

**Boston Red Sox** ta un klup di beisbòl merikano di Boston, Massachusetts. E klup a wòrdu fundá na 1901 i tabata hiba te ku 1907 e nòmber "Boston Americans". E tim a gana e promé World Series na 1903.

## (Eks)-hungadó di [[Islanan ABC]]
*  Xander Bogaerts
*  Kenley Jansen
*  Ryan Oduber
*  Ceddanne Rafaela
Ceddanne Rafaela

**Ceddanne Chipper Nicasio Marte (Dani) Rafaela** (☆ 18 di sèptèmber 2000 na Willemstad, Kòrsou) ta un pelotero profeshonal di Kòrsou. E ta hunga den posishon di senterfielder pa e ekipo Boston Red Sox den MLB na Merka. El a hasi su debut den MLB na 2023.

## Bida i karera
Ceddanne Rafaela a nase na Kòrsou komo yu di Recheline i Cezan Rafaela. Na 2012 el a partisipá den e selekshon di Kòrsou den Little League World Series, representando e region karibense. Na yüli 2017 el a firma ku Boston Red Sox komo agente internashonal liber. El a debutá profeshonalmente na 2018 ku e Liga dominikano di zomer di Red Sox. Na 2019, el a hunga pa Gulf Coast Red Sox i Lowell Spinners. Rafaela no a hunga den 2020 pa motibu di kanselashon di e temporada di Liga Menor pavia di e pandemia di COVID-19. Na sèptèmber 2022 el a sali hungadó di aña den Liga Menor di Red Sox.

Na yanüari 2023, Rafaela a ser posishoná na e di 71 lugá riba e lista di e top 100 prospektonan di beisbòl di "Baseball America". Dia 13 di mei, Rafaela a fiha un rèkert di frankisia despues di a hòrta seis base den un wega kontra e Somerset Patriots - na prinsipio el a ser kreditá ku shete hòrta, pero un a ser kita pa motibu di indiferensia defensivo. Dia 28 di ougùstùs, el a hasi su debut den MLB. 

Rafaela a wòrdu inkluí komo parti di e roster di e dia di apertura di Boston pa kuminsá e temporada di 2024. Dia 8 di aprel 2024, Rafaela a firma un kontrato di ekstension ku Red Sox di $50 mion pa ocho aña, ku ta pone ku e lo keda den e ekipo te ku temporada 2031.

## Link eksterno
* Ceddanne Rafaela #43 riba MLB.com
Monica Pimentel

**Monica Fiorella Pimentel Rodriguez** (☆ 7 di januari 1989) ta un atleta  Arubano di taekwondo y atleta olimpico. Competiendo na Weganan Olimpico di Zomer 2016 den division femenino di 49 kg el a keda elimina den e rondnan preliminario contra Yasmina Aziez di Francia.

Pimentel ta coach di Taekwondo Team Aruba, e grupo di atleta cu ta representa Aruba na campeonatonan internacional di taekwondo. E ta fundador di Impact Taekwondo y ta aktivo como instructor di taekwondo. 

E ta miembro di directiva di COA.

## Mira tambe
* Aruba na Weganan Olimpico

## Link externo
* Website di Impact Taekwondo
Ryan Oduber

**Ryan Luis Horacio Oduber** (☆ 16 di augustus 1997 na Oranjestad) ta un picher profesional Arubano di Hoofddorp Pioniers, un ekipo di baseball hoofdklasse di Hulanda. 

Oduber a pasa temporada 2015 den Liga Dominicano di Zomer, 2016 den Liga Gulf Coast League i 2017 den Liga New York Penn. Oduber a wordo selecciona pa e tim di Reino, partisipando den e World Baseball Classic 2017.

Oduber a hunga den e organisashon di Boston Red Sox den Liga Menor di 2014 te comienso di 2018.
Don Elias Mansur Ballpark

** Don Elias Mansur Ballpark**, tambe conoci como **Marlboro Ballpark**, ta un stadion multi-funcional na Oranjestad, Aruba, situa den bario di Camacuri. El a wordo inaugura oficialmente dia 16 di augustus 1984. E stadion tin un capacidad pa 12.000 persona. Awendia e ta wordo mas tanto uza pa weganan di baseball.

E ballpark ta carga e nomber di Elias Mansur (1902-1989), miho conoci como "Don Elias Mansur", kende tabata comerciante y sponsor di organisacionnan caritativo y deportivo.
Olindo Koolman

**Olindo Koolman** (☆ 15 di april 1942 na Oranjestad, Aruba) tabata e di dos Gobernador di Aruba. Como gobernador el a completa dos termino di seis aña di 29 di januari 1992 te 11 di augustus 2004.

## Bida y carera
Trahando como un hóben empleado di Servicio di Impuesto Aruba, el a studia derecho den su tempo liber na e Universidad di Antias Hulandes, specialisando su mes den derecho di estado. Despues di esaki el a traslada pa departamento di Structura Estatal di e islanan y tabata miembro di diferente comision envolvi den e preparacionnan di e status nobo di Aruba. For di 1987 te cu 1992 Koolman tabata Inspector di Impuesto.

Koolman su nombramento como gobernador a tuma luga riba recomendacion di Gabinete Oduber I. Pasobra nunca el a envolvi su mes den politica Arubano, su candidatura no tabata controversial. El a wordo nombra pa decreto real entrante 29 di januari 1992. Despues, dia 29 di januari 1998, el a keda renombra pa un di dos termino.

Na 1999, Koolman, como representante di e gobierno di Reino, a considera Glenbert Croes, lider di OLA, no-ministerial pa motibo di e importancia di bon gobernacion. Den bista di e tension cu a surgi entre Hulanda y Aruba, e caso a ser presenta na e conseho di minister di Reino, y despues na e Raad van State. Anteriormente na 1988, Koolman a nenga e nombramento di Glenbert Croes, pasobra e tabata suheto di un investigacion penal. Su ruman, Junior Croes, a keda nombra como minister di Transporte y Comunicacion den e gabinete Henny Eman III.

Despues di retira for di su funcion Koolman a ocupa funcionnan den e hunta di comisario di algun institucion financiero.

E ta casa cu Dora Koolman-Croes y tin dos yiu homber.

## Link externo
* Website oficial di Gobernador di Aruba
Taekwondo

***Taekwondo***, ***Tae Kwon Do*** of ***Taekwon-Do*** (Koreano: 태권도/跆拳道) ta un arte martial Koreano sin uzo di arma y cu ta envolvi tecnicanan di mokete y skopmento cu enfoke riba defensa propio. Literalmente traduci *tae* ta nifica pia, *kwon* mokete y *do* ta e arte of e caminda. Es decir taekwondo ta e caminda di e pia y e mokete.

E adaptacion di taekwondo pa atletanan cu disabilidad ta yama Para Taekwondo.

## Historia
Taekwondo ta origina for di varios estilo di arte martial tradicional Koreano. Den 1955, e nomber "Taekwondo" a wordo adopta oficialmente. Na 2000, e deporte a bira parte di Weganan Olimpico na Sydney.

## Regla di wega
E atleta di taekwondo ta gana punto pa scopmento y poncheo na e torso y cabes di e oponente. Un partido ta consisti di tres buelta, y e atleta cu mas punto ta gana. E sistema di punctuacion ta elektronico, usando sensor den e trahe protector di e hungado.

## Torneo mayo
* *World Taekwondo Championships*' – torneo mundial organisa pa World Taekwondo.
* *Weganan Olimpico* – taekwondo a bira deporte olimpico na 2000.
* *Weganan Asiatico* y otro torneonan continental.

## Atleta di fama
*  Hadi Saei – tres medaya di oro olimpico y dos titulo mundial.
*  Steven López – dos medaya di oro olimpico y cinco titulo mundial.
*  Jade Jones – dos medaya di oro olimpico (2012, 2016).

## Link externo
* World Taekwondo
* Olympics – Taekwondo
Rilove Janga

**Rilove Janga** (☆ 27 di ougùstùs 1987) ta un eks-futbolista boneriano i eks-internashonalista pa e selekshon antiano i e selekshon boneriano. E tabata hunga mediokampo. Desde 2023 e ta entrenadó di e ekipo nashonal di Boneiru.

## Karera
Janga a hunga pa varios klup di futbòl boneriano, entre nan Vespo (2006-2007), Atlétiko Flamingo (2007-2008) i (2015-2018), Juventus Antriol (2009-2014) i Real Rincon desde 2018. Dia 13 di òktober 2010 el a debutá internashonalmente pa e selekshon antiano sufriendo un derota (2-1) kontra Sürnam. Dia 14 di novèmber 2013 ela debutá pa Boneiru den un enkuentro ku Sürnam.

Na 2023, Janga a wòrdu apuntá entrenadó di e selekshon boneriano.
Manuel Piar

**Manuel Carlos María Francisco Piar ** (☆ 28 di aprel 1774 na Willemstad – † 16 di òktober 1817 na Angostura (Venezuela), tabata un yu di Kòrsou ku a bira alto komandante di e ehérsito venezolano durante e guera di independensia di Venezuela. Den historia venezolano e ta rekonosí komo Libertador di Guayana i komo "general invikto" despues di bringa 24 bataya sin derota.

E tabata yu di Fernando Alonso Piar y Lottyn, un piloto marítimo spaño di Islanan Kanaria i e afro-kurasoleño Maria Isabel Gomez. Piar a lanta na Otrobanda den bisendario di  Rifwaterstraat. Apesar di su orígen humilde e ta logra pa desaroyá su mes i pa dominá diferente idioma. E tabata enbolbí na 1803 den e esfuerso eksitoso pa nenga e invasornan ingles entrada na Kòrsou i na 1805 den e rebelion di katibu na Haiti.
Servisio di Reino Hulanda Karibense

**Servisio di Reino Hulanda Karibense** of **RCN** (hulandes: *Rijksdienst Caribisch Nederland*; ingles: *Rijksdienst Dutch Caribbean*), ta un sekshon di e gobièrnu sentral  hulandes i un forma di kooperashon entre su diferente ministerio ku ta trata asuntunan tokante e entidatnan públiko karibense di Boneiru, Sint Eustatius i Saba, konosí huntu komo Hulanda Karibense (*Caribisch Nederland*). Servisio di Reino Hulanda Karibense ta resorta bou di direktorado-general Gobernashon i Relashonnan den Reino di Ministerio di Asuntunan Interno i Relashonnan den Reino.

## Link eksterno
*  Wepsait ofisial (na papiamentu, hulandes i ingles)
Universidad di Aruba

**Universidad di Aruba** (oficialmente *Universiteit van Aruba*, tambe conoci como *University of Aruba*, abrevia UA) ta un universidad situa den centro di Oranjestad, Aruba. 

## Historia y fundacion
Despues cu e anexo di Universidad di Antias Hulandes na Aruba a cera, e universidad a wordo institui pa ley y a cuminsa dia 9 di september 1988 cu 50 studiante. Awendia UA tin alrededor di 700 studiante,  cu ta sigui programa na varios nivel academico. 

Desde su inicio e ta ubica den "Huize De La Salle", un edificio historico construi na 1915 bou arkitectura di Radulphus Hermus y conoci bou di e nomber di e congregacion cu a tuma e cas over di e Fraternan di Tilburg di 1937 te 1988. Na mei 2024 a expande e compleho cu e edificio monumental, Maria Convent, cual despues di un renobacion total ta aloca e programa di SISSTEM.

## Facultad y programanan
E universidad tin cuater facultad principal:

* Facultad Huridico (FdR) – den 1988 e prome facultad; ta ofrece bachelor y master den ley Arubano, cu dos perfil di specialisacion: Ley Practico y Regulacion Internacional & Bon Gobernacion (desde 2008).

* Facultad Financiero-Economico (FEF) – funda na 1993, ta e facultad mas grandi y ta ofrece programa den economia empresial y comercial, cu posibilidad pa grado post-bachelor.

* Facultad Hospitalidad y Maneho Turistico (FHTMS) – inicia na 2005, ta enseñansa den turismo y hospitalidad, ofreciendo gradonan ADA y MBA.

* Facultad Arte y Ciencia (FAS) – funda na 2009, cu programanan bachelor den *Social Work & Development (SW&D), Organization, Governance & Management* (OGM), y na 2018 a introduci *Sustainable Island Solutions through Science, Technology, Engineering & Mathematics* (SISSTEM). 

E instituto ta facilita enseñansa bilingual, tanto na Hulandes como Ingles.

UA ta dispone di un *Open Knowledge Repository*, un repositorio di data pa preserva y duna acceso na resultadonan di investigacion di e investigadonan di universidad. Tin biaha, e articulonan ta inclui un resumen na Papiamento, Hulandes, y Ingles.

## Lista di rector
* Piet Pronk (1988-1994)
* Renee van Aller (interino, 1994-1995)
* Anco Ringeling (interino, 1996-?)
* Lydia Emerencia (2002-2010)
* Glenn Thodé (2012-2021)
* Viola Heutger (2021-2023)
* Sue-Ann Lee (2025-presente)

## Mira tambe
* Lista di studiante, empleado of dirigente di Universidad di Aruba

## Link externo
* University of Aruba
* Open Knowledge Repository
7 di febrüari

**7 di febrüari** ta e di 38 dia di aña riba e kalènder gregoriano. Ta resta 327 dia (328 den un schrikkeljaar) pa e aña terminá.

## A sosodé
* 1951 - Na Antias Hulandes a drenta na vigor e *Interim-Regeling Nederlandse Antilen*.
* 1962 - Merka a instituí un embargo kontra Cuba prohibiendo tur importashon y exportashon entre e dos paisnan.
* 1974 - Grenada ta independisá di imperio britániko.

## A nase
* 1947 - Nel Oduber, polítiko i promé minister di Aruba.
* 1987 - Gerlien Croes, polítiko arubano. 

## A fayesé
* 1996 - Paul Brenneker (83), mishonario, investigadó, etnólogo, artista hulandes-kurasoleño

## A selebrá/konmemorá
*  - Dia di Independensia
8 di febrüari

**8 di febrüari** ta e di 39 dia di aña riba e kalènder gregoriano. Ta resta 326 dia (327 den un schrikkeljaar) pa e aña terminá.

## A sosodé
* 1958 - Na Kòrsou e polítiko Chano Margaretha tabata e promé persona pa hiba palabra na idioma Papiamentu den un reunion públiko di Konseho Insular. Esaki tabata un akto di protesta kontra e echo ku e úniko idioma ofisial tabata hulandes.

## A nase
* 1899 - Lee Hodge († 1998), artista visual antiano.
* 1905 - Edgar Palm († 1998), pianista i kompositor di músika antiano.

## A fayesé
* 1945 - George Maduro (†1945), studiante kurasoleño, kende tabata militar i luchadó di resistensia durante Di Dos Guera Mundial na Hulanda.
 
## A selebrá/konmemorá
*  - Dia Nashonal di Papiamentu
9 di febrüari

**9 di febrüari** ta e di 40 dia di aña riba e kalènder gregoriano. Ta resta 325 dia (326 den un schrikkeljaar) pa e aña terminá.

## A sosodé
* 1969 - E avión Boeing 747, konosí komo Jumbojet, ta realisá su promé buelo komersial.
* 1971 - Na Aruba a lanta e partido polítiko Movementu Elektoral di Pueblo.
* 2018 - Na Pyeongchang, Sur Korea ta inisia e Weganan Olímpiko di Invierno 2018.

## A nase

## A fayesé
 
## A selebrá/konmemorá
10 di febrüari

**10 di febrüari** ta e di 41 dia di aña riba e kalènder gregoriano. Ta resta 324 dia (325 den un schrikkeljaar) pa e aña terminá.

## A sosodé
* 1968 - Na Boneiru a funda e klup di futbòl SV Estrellas.

## A nase

## A fayesé
 
## A selebrá/konmemorá
Digicel

**Digicel** ta un proveedó di telefonia mobil i internet den region di Karibe. E ta ofrese su servisionan den 33 pais i region. 

## Historia
Digicel a wòrdu fundá na aprel 2001 na Jamaica door di e irlandes Denis O'Brien. Den mas o menos 100 dia e kompania ta krese ku 100.000 kliente i den 4 aña ta kaptura 70% di e merkado hamaikino. Algun aña despues Digicel Jamaica ta inisiá operashonnan den otro pais i teritorio di Karibe, ripitiendo na varios okashon e eksito di Jamaica. E ekspanshon aki a kuminsa na 2003 ku Sint Lucia i Sint Vincent, siguí pa Haiti i Trinidad i Tobago na 2006. E ta lansa tambe su servisionan na Aruba, Boneiru i Kòrsou. E empresa a kontinua pa drenta otro merkadonan regional, tanto den Amérika Sentral i Sur Amérika komo Oseania, unda e tin presensia na Fiji, Samoa, Nauru, Papua-Nieuw-Guinea, Vanuatu i Tonga. Sede prinsipal di e Grupo Digicel ta Kingston, Jamaica.


Digicel storefront in Castries, Saint Lucia.jpg|Digicel na Castries, Sint Lucia
Digicel, Paramaribo.jpg|Digicel na Paramaribo, Sürnam


### Region di Karibe
Na 2006 e operashonnan den region di Karibe tabata inkluí 21 pais i teritorio.
Oduber

**Oduber** ta un fam di origen franses ku presensia den Karibe Hulandes desde fin di siglo 18.

E por referi na:

## Hende

*Federico Oduber (1942-2007), poeta
*Nelson Oduber (1947), polítiko i e di dos promé minister di Aruba; su yu:
**Dangui Oduber (1978), minister di Turismo i Salubridat (2021-presente)
*Otmar Oduber (1972}, eks-polítiko i minister di Aruba
*Ryan Daniel Oduber (1972), artista visual kontemporaneo
*Randolph Oduber (1989), pelotero profeshonal 
*Ryan Oduber (1997), pelotero profeshonal (pitcher)

*Daniel Oduber Quirós (1921–1991), presidente di Costa Rica (1974-1978)

## Otro

* Aeropuerto Daniel Oduber of Aeropuerto Guanacaste, un di kuater aeropuerto internashonal na Costa Rica
* Horacio Oduber Hospital, hospital na Aruba
11 di febrüari

**11 di febrüari** ta e di 42 dia di aña riba e kalènder gregoriano. Ta resta 323 dia (324 den un schrikkeljaar) pa e aña terminá.

## A sosodé
* 1929 - 1929 - Mussolini i Papa Pio XI ta firma e Tratado di Laterano, rekonosiendo Siudad Vatikano komo estado outónomo.
* 1942 - Sòldánan merikano ta yega region karibense pa yuda e sòldánan ingles proteha e islanan.
* 1990 - Nelson Mandela, luchadó kontra "apartheid", a rekobrá su libertat for di Victor Verster-prizòn na Paarl, Sur Afrika despues di tabata será 27 aña komo prezu polítiko.
* 2011 - Presidente di Egipto, Hosni Mubarak, ta entrega su retiro despues di protestanan den su pais. Kontrol di Egipto ta keda den man di e militarnan te ora tene un elekshon nobo.

## A nase
* 1941 - Sérgio Mendes, músiko brasileño
* 1968 - Earl Balborda, polítiko di Kòrsou
* 1989 - Samira Rafaela, polítiko hulandes.

## A fayesé
 
## A selebrá/konmemorá
*  - Dia di Independensia (1929)
12 di febrüari

**12 di febrüari** ta e di 43 dia di aña riba e kalènder gregoriano. Ta resta 322 dia (323 den un schrikkeljaar) pa e aña terminá.

## A sosodé
* 1541 - Pedro di Valdivia ta funda e siudat Santiago na Chile.
* 1818 - Proklamashon ofisial di independensia di Chile. 
* 1832 - Ecuador ta aneksá e islanan Galapagos.

## A nase
* 1809 - Abraham Lincoln (†1865), presidente merikano (1861-1865)

## A fayesé
* 1804 - Immanuel Kant (79), filósofo prusiano.
 
## A selebrá/konmemorá
*  - kumpleaño di Abraham Lincoln
*  - Dia di Independensia (1818) 
* 2002 - Aña Nobo Chines (Aña di Kabai di Awa)
13 di febrüari

**13 di febrüari** ta e di 44 dia di aña riba e kalènder gregoriano. Ta resta 321 dia (322 den un schrikkeljaar) pa e aña terminá.

## A sosodé

## A nase
* 1931 - Anthonie van den Doel († 2001), religioso hulandes di iglesia protestant.
* 1978 - Edsilia Rombley, kantante, kantoutor i kompositor hulandes.
* 1985 - Hedwiges Maduro, eks-futbolista profesional i entrenadó hulandes. 

## A fayesé

 
## A selebrá/konmemorá
17 di febrüari

**17 di febrüari** ta e di 48 dia di aña riba e kalènder gregoriano. Ta resta 317 dia (318 den un schrikkeljaar) pa e aña terminá. 

## A sosodé
* 2000 - Na Merka, presidente di Microsoft Bill Gates ta presentá e sistema operativo Windows 2000.
* 2008 - Kosovo ta independisá di Servia.
* 2021 - Den Karibe Hulandes, Aruba, e isla mas afektá pa COVID-19, ta start komo promé isla ku bakunashon. E promé bakunanan ta wòrdu duna na sektor médiko.  

## A nase

## A fayesé

 
## A selebrá/konmemorá
*  - Dia di Independensia
*  - Dia di Revolushon di 17 di febrüari
* 2026 - Aña Nobo Chines (Aña di Kabai di Kandela)
Tromp

**Tromp** ta un fam di orígen hulandes derivá di trompet(ista), ku presensia den Karibe Hulandes desde fin di siglo 18.

E por referí na:

## Hende

* Chadwick Tromp (1995), pelotero profeshonal
* Dominico (Domi) Tromp (1935-2023), polítiko i diputado; su yu:
** Marisol Lopez-Tromp (1969), polítiko i minister di Aruba
* Elvis Tromp, ilustradó i artista visual
* Felipe Tromp (1917–1995), promé gobernador di Aruba
* Ito Tromp, dosente i traduktor, konosí pa e programa radial "Butishi di Alegria"
* Jiandino Tromp (1993), pelotero profeshonal
* Jossy Tromp (1925-2014), polítiko i minister di Finansa di Antias Hulandes
* Jossy Tromp (1954), eskritor i poeta
* Lionel Tromp (1984), futbolista 
* Ryan Tromp (1973), futbolista 
* Vicente Tromp, músiko i kantante di dande
* Ella Tromp-Yarzagaray (1944), minister plenipotensiario i minister di Finansa di Aruba (1993-1994)
* Shailiny Tromp-Lee, polítiko

* Delno Tromp (1967), outor di buki pa mucha, i artista visual. 

* Emsley Tromp (1959), ekonomista i presidente di Banko Sentral di Kòrsou i Sint Maarten (1991-2017)

## Lugá

* Avenida Alo Tromp, kaya na Oranjestad, den bario di Rancho (Aruba)
* Trompstraat, kaya na San Nicolas (Aruba)
* Plantage Tromp, plantashi na Palm Beach (Aruba)

## Otro

* Kolegio Felipe B. Tromp, skol básiko na Montaña, region Noord (Aruba).
* Kopa Hubenil Gobernador Felipe B. Tromp, kopa rotativo hubenil na Aruba.
19 di febrüari

**19 di febrüari** ta e di 50 dia di aña riba e kalènder gregoriano. Ta resta 315 dia (316 den un schrikkeljaar) pa e aña terminá. 

## A sosodé

* 1937 - Reina Wilhelmina a firma e dekreto real ku a establesé e kolónan kòrá, blanku i blou di e bandera di Reino Hulandes.
* 1946 - Chris Engels i Rudolf Boskaljon ta lanta Fundashon Museo di Kòrsou. 
* 1959 - Reino Uni ta garantisá e independensia di Chipre, kual a keda proklamá formalmente dia 16 di ougùstùs 1960.
* 2008 - Fidel Castro ta renunsiá e presidensia di Cuba.
* 2019 - Venezuela unilateralmente a sera su frontera marítimo i aéreo ku Islanan ABC.

## A nase
* 1817 - Rei Willem III († 1890), monarka di Reino Hulandes (1849-1890).

## A fayesé
 
## A selebrá/konmemorá
*  - Dia di Bandera
Abo So

***Abo So*** ta un pelicula musical romantico na idioma Papiamento, skirbi i dirigi pa Juan Francisco Pardo. E ta Aruba su prome musical y ta consisti di siete cancion di Padu Lampe. E titulo di e pelicula ta deriva di su composicion *Abo so* (1960), un wals Antiano y un di su cancionnan mas conoci na e Islanan ABC.

*Abo So* a estrena na Aruba na juli 2013. Na e Aruba International Film Festival, ela gana e premio di publico den Caribbean Spotlight Series. *Abo So* a participa na 2013 den Trinidad and Tobago Film Festival. Ela pasa na Bahamas Film Festival na december 2014, unda ela gana e premio Best Narrative Feature.

## Produccion
E filmacion a tuma lugar den un periodo di 10 dia. Aruba a sirbi como escenario. E produccion tabata den man di Rebecca Roos y tabata dispone di un presupuesto di USD 20.000.  E elenco di actornan ta consisti di amateur local cu a sigui un training di dos siman. Duracion di e pelicula ta 1 ora 12 minuut.

## Storia
E pelicula *Abo So* ta conta e storia di Tatiana (Raphaela Mahadeo), un hoben inteligente y conservador cu ta muda cu su mama na su tanta. Ey e ta topa cu Santiago (Miguel Genser), un hoben di origen latino cu no ta soporta Tatiana su actitud. Secretonan ta wordo divulga y e hobennan aki ta haya compasion pa otro, un amor ta crece pero alabes nan ta haya nan mes confronta cu diferente obstaculo. Ademas di un storia di amor, *Abo So* ta un storia cu ta trata e diferencianan social y cultural di un comunidad.

## Letra
E letra di e composicion *Abo So* di Padu Lampe: 

Cu henter mi alma 
cu henter mi bida 
t'asina mi sa stima:
y t'abo so mi a stima. 

Bou tur circunstancia 
y te na mi morto
lo mi sigui stimabo
abo so... abo so. 

Ki dia lo mi tin es honor
di cariciabo cu mi amor
y sinti bo dulsura
den un sunchi calor? 

Ay mare ta awenochi mes, 
ay mare ta awor un bes 
mi por entregabo
tur mi curazon!



## Link externo
*  Pelicula Abo So riba Youtube, Cinearuba.
* Abo So, IMDb
* Abo So, Rotten tomatoes
Kampeonato Nashonal di Beisbòl Klase AA di Kòrsou

**Kampeonato Nashonal di Beisbòl Klase AA di Kòrsou**, antes **Liga [[Antilliaanse Brouwerij N.V.|Amstel Bright]]** i komunmente konosí komo **Liga Dòbel A**, ta un liga di beisbòl profeshonal na Kòrsou. Liga Dòbel A ta e nivel mas altu di beisbòl di e pais i ta afiliá na e *[[Federashon di Beisbòl di Kòrsou]]* (FEBEKO) i *Honkbal Hoofdklasse* di Hulanda.

E liga ta konsisti aktualmente di ocho ekipo. Normalmente e temporada di kampeonato ta terminá den luna di òktober ku un seri final di 4 wega ganá di 7. E ekipo ku mas wega ganá ta WildCats KJ74 ku a titulá kampeon na 16 okashon. Ekiponan rival mas fuerte den e liga ta WildCats KJ74 i Santa Maria Pirates. Tur wega ta tuma lugá den un di e dos stadion na Willemstad: Stadion Johnny Vrutaal i Tio Daou Ballpark. Na 2023 pa promé biaha e ekipo kampeon a wòrdu invitá pa partisipa den e torneo internashonal Seri di Karibe.

## Temporada aktual

## Kampeon di Liga

## Mira tambe
* Liga di Beisbòl Profeshonal Kòrsou

## Link eksterno
*  Curacao Baseball